Държавен вестник, бр. 32, 2012 г., стр. 39

БРОЙ  32	
Д Ъ Р Ж А В Е Н  В Е С Т Н И К 	
СТР.  39  
МИНИСТЕРСТВО  
НА ОКОЛНАТА СРЕДА И ВОДИТЕ
ЗАПОВЕД № РД-273 
от 30 март 2012 г.
На основание чл. 12, ал. 6 във връзка с чл. 6, 
ал. 1, т. 3 и 4 и чл. 17 от Закона за биологичното 
разнообразие и т. 1 от Решение на Министер-
ския съвет № 802 от 04.12.2007 г. (ДВ, бр. 107 от 
2007 г.) нареждам:
1. Обявявам защитена зона „Средна гора“ с 
идентификационен код BG0002054 в землищата 
на с. Оборище, гр. Панагюрище, с. Поибре-
не, община Панагюрище, област Пазарджик, 
гр. Стрелча, община Стрелча, област Пазарджик, 
с. Богдан, с. Каравелово, с. Климент, гр. Клисура, 
с. Розино, с. Слатина, община Карлово, област 
Пловдив, с. Красново, с. Кръстевич, с. Мътеница, 
с. Старосел, гр. Хисаря, община Хисаря, област 
Пловдив, с. Антон, община Антон, област Со-
фия, гр. Златица, с. Карлиево, с. Петрич, община 
Златица, област София, гр. Копривщица, община 
Копривщица, област София, с. Бенковски, община 
Мирково, област София, с. Душанци, гр. Пирдоп, 
община Пирдоп, област София, с. Чавдар, община 
Чавдар, област София, с. Челопеч, община Чело-
печ, област София, с обща площ 990 623,947 дка.
2. Предмет на опазване в защитена зона „Сред-
на гора“ с идентификационен код BG0002054, са 
следните видове птици:
2.1. видове по чл. 6, ал. 1, т. 3 от Закона за 
биологичното разнообразие:
Черен щъркел (Ciconia nigra), Бял щъркел 
(Ciconia ciconia), Осояд (Pernis apivorus), Орел 
змияр (Circaetus gallicus), Тръстиков блатар (Circus 
aeruginosus), Ливаден блатар (Circus pygargus), 
Малък креслив орел (Aquila pomarina), Скален 
орел (Aquila chrysaetos), Малък орел (Hieraaetus 
pennatus), Късопръст ястреб (Accipiter brevipes), 
Белоопашат мишелов (Buteo rufinus), Царски 
орел (Aquila heliaca), Белошипа ветрушка (Falco 
naumanni), Сoкол скитник (Falco peregrinus), Пла-
нински кеклик (Alectoris graeca), Лещарка (Bonasa 
bonasia), Ливаден дърдавец (Crex crex), Бухал (Bubo 
bubo), Уралска улулица (Strix uralensis), Кoзодой 
(Caprimulgus europaeus), Земеродно рибарче (Alcedo 
atthis), Синявица (Coracias garrulus), Сив кълвач 
(Picus canus), Черен кълвач (Dryocopus martius), Сре-
ден пъстър кълвач (Dendrocopos medius), Белогръб 
кълвач (Dendrocopos leucotos), Сирийски пъстър 
кълвач (Dendrocopos syriacus), Дебелоклюна чучу-
лига (Melanocorypha calandra), Късопръста чучулига 
(Calandrella brachydactyla), Горска чучулига (Lullula 
arborea), Полска бъбрица (Anthus campestris), Черве-
ногърба сврачка (Lanius collurio), Черночела сврачка 
(Lanius minor), Ястребогушо коприварче (Sylvia 
nisoria), Червеногуша мухоловка (Ficedula parva), 
Полубеловрата мухоловка (Ficedula semitorquata), 
Градинска овесарка (Emberiza hortulana); 
2.2. видове по чл. 6, ал. 1, т. 4 от Закона за 
биологичното разнообразие: 
Зеленоглава патица (Anas platyrhynchos), Голям 
ястреб (Accipiter gentilis), Малък ястреб (Accipiter 
nisus), Обикновен мишелов (Buteo buteo), Чер-
ношипа ветрушка (Керкенез) (Falco tinnunculus), 
Сoкол орко (Falco subbuteo), Зеленоножка (Gallinula 
chloropus), Речен дъждосвирец (Charadrius dubius), 
Пчелояд (Merops apiaster).
3. Защитената зона по т. 1 се обявява с цел:
3.1. опазване и поддържане на местообитанията 
на посочените в т. 2 видове птици за постигане на 
тяхното благоприятно природозащитно състояние;
3.2. възстановяване на местообитания на видове 
птици по т. 2, за които е необходимо подобряване 
на природозащитното им състояние. 
4. Координатният регистър на границите на 
защитена зона „Средна гора“ с идентификаци-
онен код BG0002054 е съгласно приложението, 
неразделна част от заповедта.
5. В границите на защитената зона се забранява: 
5.1. премахването на характеристики на ланд-
шафта (единични и групи дървета) при ползването 
на земеделските земи като такива; 
5.2. залесяването на пасища, ливади и мери, 
както и превръщането им в обработваеми земи 
и трайни насаждения; 
5.3. използването на пестициди и минерални 
торове в пасища и ливади.
6. Защитените територии, обявени по реда 
на Закона за защитените територии, попадащи 
в границите на защитена зона „Средна гора“, 
с идентификационен код BG0002054 запазват 
статута, категорията, границите и режимите си 
на опазване. Горното не отменя прилагането на 
забраните и ограниченията по тази заповед за 
тези територии.
7. В срок до две години от влизане в сила на тази 
заповед РИОСВ – Пазарджик, РИОСВ – Плов-
див, и РИОСВ – София, да предприемат необхо-
димите действия по отразяване на защитената 
зона в картата на възстановената собственост, 
кадастралната карта и кадастралните регистри 
за съответните землища.
8. Защитена зона „Средна гора“ с идентифика-
ционен код BG0002054 да се впише в регистрите на 
защитените зони, водени в МОСВ, РИОСВ – Па-
зарджик, РИОСВ – Пловдив, и РИОСВ – София.
9. Нарушителите на тази заповед се наказват 
съгласно административнонаказателните разпо-
редби от Закона за биологичното разнообразие.
10. Заповедта влиза в сила от обнародването 
є в „Държавен вестник“.
11. Заповедта не подлежи на обжалване.
Министър:  
Н. Караджова
ДЪРЖАВНИ ВЕДОМСТВА, 
УЧРЕЖДЕНИЯ И ОБЩИНИ
НЕОФИЦИАЛЕН РАЗДЕЛ